Akhini

Akhni () jẹ́ oúnjẹ tí a ṣe àdàpọ̀ rẹ̀, èyí tí orísun rẹ̀ wá láti àárín àwọn Mùsùlùmí Bengali ti Chittagong àti Sylhet, tí wọ́n wà ní ìlà-oòrùn Bangladesh. Wọ́n sáábà máa ń kà á sí ọ̀kan lára ẹ̀yà biryani tàbí polao. Oúnjẹ yìí jẹ́ èyí tí ó gbajúmọ̀ ní àwọn ilé oúnjẹ ìgbàlódé káàkiri Bangladesh, àti àárín àwọn ẹ̀yà Bangladeshi tí wọ́n ń bẹ ní àjò káàkiri gbogbo àgbáyé. Oúnjẹ yìí gbajúgbajà ní Chittagong, níbi tí wọ́n ti ní wọ́n ti máa ń jẹ ẹ́ ní ọ̀sọ̀ọ̀sẹ̀ láàárín àwọn Chittagonian. Ní àsìkò àwẹ̀ (Ramadan), oṣù tí àwọn Mùsùlùmí máa ń gba àwẹ̀, oúnjẹ yìí jẹ́ èyí tí ó wọ́pọ̀ láàrín àwọn oúnjẹ tí wọ́n máa ń jẹ láti fi ṣì ẹnu ní àkókò ìṣínu káàkiri Sylhet náà.

Orírun ọ̀rọ̀
Ọ̀rọ̀ 'akhni' jẹ́ èyí tí a ṣe àfàyọ rẹ̀ láti inú ọ̀rọ̀ Lárúbáwá, yakhni, èyí tí ó túmọ̀ sí ọbẹ̀.

Àwọn èròjà
Wọ́n máa ń se oúnjẹ yìí nípasẹ̀ yíyí ìrẹsì papọ̀ mọ́ òróró ìsebẹ̀, àwọn èròjà ìsebẹ̀ ìbílẹ̀ ti àwọn Indian, ata ilẹ̀, gálìkì, garam masala, tejpata, cumin, àlùbọ́sà, iyọ̀, ghee, ẹran adìrẹ̀, ẹran màálù, ewúré, ẹran àgùntàn, èso àti ewé ẹ̀ vegetables (kárọ̀tì, ànàmọ́), ata gbígbẹ àti sour doi. Nígbà mìíràn, wọ́n le fi nọ́ọ̀tì àti ẹyin sí i.

Wò pẹ̀lú
List of rice dishes

Àwọn Ìtọ́kasí

Category:Bangladeshi rice dishes
Category:Bengali cuisine
Category:Desi culture
Category:Iftar foods